《应致远谒放翁》
宋代·姜特立

双溪雪消水生波，有客袖句来相过。
自言平生有诗僻，摆落世故工吟哦。
不愿垂腰连六印，不愿爰田封万户。
唯於前辈识苏黄，却向古人窥李杜。
呜呼断弦谁续髓，风雅送丧骚人死。
三山先生真若人，独将诗坛壁孤垒。
此翁笔力回万牛，淡处有味枯中膏。
有时奇险不可迫，剑门石角钱塘涛。
源充不嗣江西祖，自有正宗传法乳。
请君去直箭锋机，归来听我禾山鼓。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。